Connor McDavid

**Connor Andrew McDavid** (født 13. januar 1997) er en canadisk profesjonell ishockeyspiller som spiller som senter og er kaptein for Edmonton Oilers i National Hockey League (NHL). Han ble valgt som nummer én totalt av Oilers i NHL Entry Draft 2015.

McDavid anses som en av de beste ishockeyspillerne i historien, og omtales ofte som den fremste spilleren i NHL i sin generasjon. McDavid er kjent for sin eksepsjonelle akselerasjon, toppfart og evne til å kontrollere pucken i høy hastighet, kombinert med elite spilleforståelse og playmaking-ferdigheter. Han mestrer både offensive og defensive oppgaver på et ekstremt høyt nivå, og hans hurtighet og beslutningstaking gir ham ofte mulighet til å dominere kamper alene, drive tempoet i spillet og produsere poeng på et nivå få moderne spillere kan.

McDavid tilbrakte barndommen med å spille ishockey mot eldre barn ble han i 2012 tildelt «exceptional player status» av Hockey Canada, noe som gjorde det mulig for ham å begynne å spille juniorhockey som 15-åring. Erie Otters i Ontario Hockey League (OHL) valgte ham som førstevalg i draften samme år, og han spilte der frem til 2015. McDavids OHL-karriere kulminerte i 2014–15-sesongen med 120 poeng, og han mottok flere priser, inkludert Red Tilson Trophy, Wayne Gretzky 99 Award og CHL Player of the Year.

Etter juniorhockeykarrieren sluttet McDavid seg til Oilers for 2015–16-sesongen. Til tross for å ha vært ute i tre måneder grunnet et brukket kragebein, ble han tatt ut på NHL All-Rookie Team og var finalist til Calder Memorial Trophy. Året etter ble 19-åringen utnevnt til NHLs yngste kaptein noensinne. Med 100 poeng i 2016–17-sesongen ble han, som 20-åring, den nest yngste spilleren til å vinne Art Ross Trophy som NHLs poengkonge. Han mottok også Hart Memorial Trophy, Ted Lindsay Award og ble valgt til NHL First All-Star Team. Selv om Oilers gikk glipp av sluttspillet de neste to sesongene, scoret McDavid 41 mål begge år. Han pådro seg en kneskade i siste kamp av 2018–19-sesongen, men gjennomgikk en ikke-kirurgisk rehabilitering og var tilbake til start av 2019–20-sesongen. I 2020–21, til tross for en forkortet sesong på 56 kamper under COVID-19-pandemien, noterte han 100 poeng for fjerde gang i karrieren. I 2023–24 ledet McDavid Oilers til Stanley Cup-finalen, deres første siden 2006. Han vant Conn Smythe Trophy som sluttspillets mest verdifulle spiller i 2024, og ble kun den sjette spilleren – og første siden Jean-Sébastien Giguère i 2003 – til å vinne troféet uten å ta Stanley Cup. I 2024 ble han den fjerde raskeste gjennom tidene til å nå 1000 målpoeng i NHLs grunnserie.

McDavid er fire ganger NHL First Team All-Star, fem ganger vinner av Art Ross Trophy, fire ganger vinner av Ted Lindsay Award, tre ganger vinner av Hart Memorial Trophy og mottaker av Maurice "Rocket" Richard Trophy for 2022–23 som ligaens toppscorer. Han er en av bare to spillere – etter Oilers-legenden Wayne Gretzky i 1982 – som har vunnet Hart Memorial Trophy enstemmig som ligaens mest verdifulle spiller.

Internasjonalt har McDavid har representert Canada på på både junior- og seniorlandslag. Han vant gull under U18-VM i 2013 og junior-VM i 2015, der han var assisterende kaptein og delte turneringens poengledelse med 11 poeng. På seniornivå debuterte han under VM 2016, hvor Canada tok gull. McDavid var senere kaptein under VM 2018 som endte på fjerdeplass. Han var en sentral spiller da Canada vant 4 Nations Face-Off i 2025, og scoret vinnermålet i finalen mot USA i spilleforlengelsen og sikret 3–2-seier. Han hadde igjen en viktig lederrolle på laget under Vinter-OL 2026 i Italia, der han tok sølv. Han ble turneringens toppscorer og kåret til turneringens beste løper, mest verdifulle spiller og tatt ut på allstar-laget.

## Meritter
### Klubb
;National Hockey League (NHL)
*  Hart Memorial Trophy 
** Vinner (3): 2017, 2021, 2023
*  Art Ross Trophy 
** Vinner (5): 2017, 2018, 2021, 2022, 2023
*  Conn Smythe Trophy 
** Vinner (1): 2024
* Ted Lindsay Award 
** Vinner (4): 2017, 2018, 2021, 2023
*  Maurice «Rocket» Richard Trophy 
** Vinner: (1): 2023
* NHL First All-Star Team
** Uttatt (5): 2017, 2018, 2019, 2021, 2023
* NHL Second All-Star Team
** Uttatt (2): 2022, 2024	
* NHL All-Rookie Team
** Uttatt: 2016
* NHL All-Star-kamp
** Uttatt (7): 2017, 2018, 2019, 2020, 2022, 2023, 2024
* NHL All-Star ferdighetskonkurranse
** Raskeste skøyteløper (Fastest Skater): 2017, 2018, 2019, 2024
** Best puckkontroll (Stickhandling): 2024
** Presisjonsskyting (Accuracy Shooting): 2024
** Golden Skate: 2024

;Ontario Hockey League (OHL)
* Wayne Gretzky 99 Award 
** Vinner (1): 2015
* Red Tilson Trophy 
** Vinner (1):2015
* Bobby Smith Trophy 
** Vinner (2): 2014, 2015
* William Hanley Trophy 
** Vinner (1): 2014
* Emms Family Award 
** Vinner (1): 2013
* OHL First All-Star Team
** Uttatt (1): 2015
* OHL Second All-Star Team
** Uttatt (1): 2014
* OHL First All-Rookie Team
** Uttatt (1): 2013

;Greater Toronto Hockey League( GTHL)
* OHL Cup - Sølvmedalje
** 2012
* Tim Adams Memorial Trophy 
** 2012
* Årets spiller i GTHL:
** 2012

### Internasjonalt
;Canada
* 4 Nations Face-Off –  Mester (1): 2025
* Ishockey-VM –  Gullmedalje (1): 2016
* Ishockey-VM – Flest assists: 2018
* Ishockey-VM – Topp 3 spiller på laget: 2018
;Canada U20
* U20-VM –  Gullmedalje (1): 2015
* U20-VM – All-Star-lag: 2015
* U20-VM – Flest assists: 2015
;Canada U18
* U18-VM –  Gullmedalje (1): 2013
* U18-VM – Mest verdifulle spiller (MVP): 2013
* U18-VM – Beste løper: 2013
* U18-VM – Flest mål: 2013
* U18-VM – Flest poeng: 2013
* U18-VM – Topp 3 spiller på laget: 2013
* U18-VM – Gullmedalje: 2013

### Individuelt
* Best NHL Player ESPY Award
** Vinner (3): 2022, 2023, 2024

### Rekorder
* Flest individuelle priser tildelt en OHL-spiller: 5
* Yngste kaptein i NHLs historie: 19 år og 266 dager ved utnevnelsen
* Flest poeng på påfølgende mål ved sesongstart i NHL: 9 (2018/19-sesongen)
* Flest assists i ett sluttspill: 34 (Stanley Cup-sluttspillet 2024)
* Eneste spiller med to påfølgende 4-poengs kamper i en Stanley Cup-finale: 2024
* Flest poeng over to kamper i Stanley Cup-finalen: 8 (2024)

## Statistikk
### Klubblag

### Landslag

## Referanser


## Eksterne lenker
*